จับตาพรุ่งนี้! “ศบค.” เล็งลดวันกักตัว-ขยายพ.ร.ก.ฉุกเฉิน
จับตาพรุ่งนี้! “ศบค. ชุดใหญ่” นายกเป็นประธานจะมีวาระพิจารณาปรับลดวันกัดตัว คาดต่อพ.ร.ก.ฉุกเฉิน แผนการให้บริการฉีดวัคซีนเดือนส.ค. พร้อมมองแนวโน้มโควิดระบาด และกระทรวงการท่องเที่ยวและกีฬาพร้อมด้วยกระทรวงมหาดไทย เปิดรับผู้เดินทางเข้าราชอาณาจักร
จับตาพรุ่งนี้! “ศบค. ชุดใหญ่” นายกเป็นประธานจะมีวาระพิจารณาปรับลดวันกัดตัว คาดต่อพ.ร.ก.ฉุกเฉิน แผนการให้บริการฉีดวัคซีนเดือนส.ค. พร้อมมองแนวโน้มโควิดระบาด และกระทรวงการท่องเที่ยวและกีฬาพร้อมด้วยกระทรวงมหาดไทย เปิดรับผู้เดินทางเข้าราชอาณาจักร
7 ก.ค. 2565

ผู้สื่อข่าวรายงานว่า ที่ประชุมศูนย์อำนวยการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค.ชุดใหญ่ ครั้งที่ 10/2565 ที่มี พล.อ.ประยุทธ์ จันทร์โอชา นายกรัฐมนตรี และ รมว.กลาโหม เป็นประธานวันพรุ่งนี้ จะมีวาระเพื่อพิจารณาที่สำคัญ ได้แก่ กระทรวงสาธารณสุข เสนอแนวทางการขับเคลื่อนการบริหารจัดการโรคโควิด-19 หลังการระบาดใหญ่
โดยเตรียมเสนอขอลดจำนวนวันในกระบวนการรักษาเป็น 5+5 วัน รวมถึงแผนการให้บริการวัคซีนโควิด-19 ในเดือนสิงหาคม 2565 และสภาความมั่นคงแห่งชาติเสนอขยายระยะเวลาประกาศใช้สถานการณ์ฉุกเฉินทั่วราชอาณาจักร (คราวที่ 19)
ส่วนวาระเพื่อแจ้งให้ทราบ กระทรวงสาธารณสุขจะรายงานสถานการณ์และแนวโน้มการแพร่ระบาดและผู้ติดเชื้อ และกระทรวงการท่องเที่ยวและกีฬาพร้อมด้วยกระทรวงมหาดไทย จะรายงานถึงผลการดำเนินงาน เปิดรับผู้เดินทางเข้าราชอาณาจักร
 